stanford-oval/wikipedia huggingface dataset:
จังหวัดซางะ
สภาพภูมิประเทศ

จังหวัดซางะ ตั้งอยู่ทางตะวันตกเฉียงเหนือของเกาะคีวชู ทางภาคใต้ของประเทศญี่ปุ่น ทางทิศตะวันออกติดกับจังหวัดฟูกูโอกะ ทิศตะวันตกติดต่อกับจังหวัดนางาซากิ มีเนื้อที่ประมาณ 2,400 ตารางกิโลเมตร สภาพภูมิประเทศทางตอนเหนือและทางตะวันตกเป็นเทือกเขาสูงใหญ่ อุดมสมบูรณ์ไปด้วยทรัพยากรธรรมชาติที่สวยงาม ซึ่งเป็นพื้นที่ป่าสงวนหลายแห่ง ทั้งยังเป็นแหล่งฟื้นฟูปลูกป่าทดแทนที่มีความก้าวหน้าที่สุดแห่งหนึ่งในญี่ปุ่น ต่ำลงมาเป็นที่ราบลุ่มแม่น้ำซึ่งเป็นแหล่งกสิกรรมอันสำคัญ ทางด้านตะวันตกเป็นเนินเขาและที่ราบสูงซึ่งเกิดจากลาวาและหินภูเขาไฟ มีที่ราบชายฝั่งทะเลทั้งสองด้านได้แก่ทะเลเก็งไกทางด้านเหนือและทางด้านใต้ติดกับทะเลอาริอาเกะที่ซึ่งความสูงของระดับน้ำขึ้นน้ำลงต่างกันถึง 6 เมตร
สภาพภูมิอากาศ

อุณหภูมิโดยเฉลี่ยประมาณ 16 องศาเซลเซียส ฤดูร้อนไม่ร้อนจัด แต่อาจจะอบอ้าวบ้างในช่วงกลางฤดูร้อน อุณหภูมิสูงสุดประมาณ 32 องศาเซลเซียส ส่วนฤดูหนาวอากาศเย็นสบาย ไม่หนาวจัด แต่มีลมพัดตลอดเวลา อุณหภูมิต่ำสุดประมาณ 10 องศาเซลเซียส จังหวัดซางะจัดได้ว่าไม่ค่อยประสบกับภัยธรรมชาติเช่น ฝนตกหนัก พายุไต้ฝุ่นหรือแผ่นดินไหวเท่าใดนัก เมื่อเทียบกับโตเกียวหรือจังหวัดอื่น ๆ
การปกครอง

จังหวัดซางะประกอบด้วย 10 นคร 6 อำเภอ และ 10 เมือง ได้แก่
การปกครอง > นคร

คันซากิ (ญี่ปุ่น: 神埼市; โรมาจิ: Kanzaki-shi)
คาชิมะ (ญี่ปุ่น: 鹿島市; โรมาจิ: Kashima-shi)
คารัตสึ (ญี่ปุ่น: 唐津市; โรมาจิ: Karatsu-shi)
ซางะ (ญี่ปุ่น: 佐賀市; โรมาจิ: Saga-shi; เมืองหลวง)
ทากุ (ญี่ปุ่น: 多久市; โรมาจิ: Taku-shi)
ทาเกโอะ (ญี่ปุ่น: 武雄市; โรมาจิ: Takeo-shi)
โทซุ (ญี่ปุ่น: 鳥栖市; โรมาจิ: Tosu-shi)
อิมาริ (ญี่ปุ่น: 伊万里市; โรมาจิ: Imari-shi)
อูเรชิโนะ (ญี่ปุ่น: 嬉野市; โรมาจิ: Ureshino-shi)
โองิ (ญี่ปุ่น: 小城市; โรมาจิ: Ogi-shi)
การปกครอง > อำเภอและเมือง

อำเภอคันซากิ (ญี่ปุ่น: 神埼郡 ; โรมาจิ: Kanzaki-gun )
เมืองโยชิโนงาริ (ญี่ปุ่น: 吉野ヶ里町; โรมาจิ: Yoshinogari-chō)
อำเภอคิชิมะ (ญี่ปุ่น: 杵島郡 ; โรมาจิ: Kishima-gun )
เมืองโคโฮกุ (ญี่ปุ่น: 江北町; โรมาจิ: Kōhoku-machi)
เมืองชิโรอิชิ (ญี่ปุ่น: 白石町; โรมาจิ: Shiroishi-chō)
เมืองโอมาจิ (ญี่ปุ่น: 大町町; โรมาจิ: Ōmachi-chō)
อำเภอนิชิมัตสึอูระ (ญี่ปุ่น: 西松浦郡 ; โรมาจิ: Nishimatsuura-gun )
เมืองอาริตะ (ญี่ปุ่น: 有田町; โรมาจิ: Arita-chō)
อำเภอฟูจิตสึ (ญี่ปุ่น: 藤津郡 ; โรมาจิ: Fujitsu-gun )
เมืองทาระ (ญี่ปุ่น: 太良町; โรมาจิ: Tara-chō)
อำเภอมิยากิ (ญี่ปุ่น: 三養基郡 ; โรมาจิ: Miyaki-gun )
เมืองคามิมิเนะ (ญี่ปุ่น: 上峰町; โรมาจิ: Kamimine-chō)
เมืองคิยามะ (ญี่ปุ่น: 基山町; โรมาจิ: Kiyama-chō)
เมืองมิยากิ (ญี่ปุ่น: みやき町; โรมาจิ: Miyaki-chō)
อำเภอฮิงาชิมัตสึอูระ (ญี่ปุ่น: 東松浦郡 ; โรมาจิ: Higashimatsuura-gun )
เมืองเก็งไก (ญี่ปุ่น: 玄海町; โรมาจิ: Genkai-chō)
สภาพแวดล้อมและการดำรงชีวิต

จังหวัดซางะเป็นจังหวัดที่มีสภาพแวดล้อมทางธรรมชาติที่ยังคงสมบูรณ์ มีการทำกสิกรรมอย่างกว้างขวางในแถบที่ราบซางะ โดยมีข้าวเป็นผลผลิตสำคัญซึ่งมีการเก็บเกี่ยวมากที่สุดในคีวชู ทั้งยังมีผลผลิตสูงติดอันดับ 5 จากทั่วญี่ปุ่นในปี 1996 อีกด้วย การประมงทางด้านฝั่งทะเลทางเหนือและใต้ทั้งการจับสัตว์น้ำและการเพาะพันธุ์ปลา เป็นอุตสาหกรรมหลักอีกอย่างหนึ่งเนื่องจากแหล่งประมงอันชุกชุม ในขณะเดียวกัน ซางะก็ยังเป็นเขตนิคมอุตสาหกรรมที่สำคัญแห่งหนึ่งในภาคใต้ของญี่ปุ่น เนื่องจากเป็นศูนย์กลางการคมนาคมที่สะดวก โดยเฉพาะที่เมืองโทซุ เป็นเสมือนสี่แยกใหญ่ศูนย์กลางของคีวชู ซึ่งมีเส้นทางหลวงหลายเส้นตัดผ่านเชื่อมโยงเมืองต่าง ๆ ทางภาคใต้เข้าด้วยกัน นอกจากอุตสาหกรรมด้านอุปกรณ์อิเล็กทรอนิกส์แล้ว อุตสาหกรรมด้านเซรามิกนั้นเป็นที่ขึ้นชื่อและเป็นความภาคภูมิใจของชาวซางะและเนื่องจากที่ตั้งของจังหวัดซางะ ตรงกับคาบสมุทรเกาหลีโดยมีทะเลญี่ปุ่นกั้นกลาง ทำให้ซางะมีบทบาทสำคัญทางการค้าและความสัมพันธ์ระหว่างประเทศมาตั้งแต่อดีต เนื่องจากสามารถติดต่อกับต่างประเทศ และจังหวัดอื่น ๆ ที่อยู่ทางด้านในของญี่ปุ่น ซึ่งมีผลให้ซางะได้รับอิทธิพลทางศิลปวัฒนธรรมจากเกาหลีและจีนมาไม่น้อย รวมไปถึงความสัมพันธ์ระหว่างนานาประเทศผ่านทางการค้ามาตั้งแต่สมัยอดีตกาล ซึ่งนอกจากจีนและเกาหลีแล้ว ยังมีชาติอื่น ๆ ได้แก่เนเธอร์แลนด์ โปรตุเกส และเยอรมนี เป็นต้น ทำให้ซางะเป็นจังหวัดที่ให้ความสำคัญกับกิจกรรมแลกเปลี่ยนระหว่างชาติมาจนถึงปัจจุบัน มีการจัดกิจกรรมทางศิลปวัฒนธรรมญี่ปุ่น การสอนภาษาญี่ปุ่น การแข่งกีฬา งานอาสาสมัครต่าง ๆ และกิจกรรมอื่น ๆ อีกมากมายที่เปิดโอกาสให้ชาวต่างชาติเข้าร่วมกิจกรรมได้ รวมไปถึงการให้ความช่วยเหลือหรือคำปรึกษาแก่ชาวต่างชาติที่อาศัยอยู่ในซางะและจังหวัดใกล้เคียง
การท่องเที่ยว

ในปัจจุบัน จากการที่จังหวัดซางะได้รับการอ้างอิงถึงในภาพยนตร์และละครโทรทัศน์หลายเรื่อง เช่น กลกิโมโน, Timeline จดหมาย ความทรงจำ หรือSTAY ซากะ..ฉันจะคิดถึงเธอ ทำให้ซางะได้รับความสนใจมากขึ้นจากนักท่องเที่ยว โดยเฉพาะนักท่องเที่ยวชาวไทย ในเดือนพฤศจิกายน 2013 ไม่มีนักท่องเที่ยวชาวไทยเดินทางไปซางะเลย แต่ในปี 2014 จนถึงครึ่งปีแรกของปี 2015 มีนักท่องเที่ยวชาวไทยเดินทางไปซางะมากถึง 400 เท่า โดยทางรัฐบาลท้องถิ่นของซางะก็สนับสนุนในภาคส่วนนี้อยู่ด้วย เริ่มตั้งแต่ปี 2013 โดยมีป้ายภาษาไทยเป็นหนึ่งใน 4 ภาษาสำหรับการท่องเที่ยวของที่นี่ นอกเหนือไปจากภาษาญี่ปุ่น จีน และเกาหลี มีสถานที่ท่องเที่ยวหลายแห่ง เช่น ศาลเจ้ายูโตกุอินาริ ศาลเจ้าในนิกายเซน หรือตลาดเช้าโยบูโกะ และสินค้าท้องถิ่นที่น่าสนใจ เช่น ปลาหมึกแก้ว การเดินทางสามารถโดยสารเครื่องบินจากสนามบินสุวรรณภูมิมาที่สนามบินฟูกูโอกะ ซึ่งอยู่ไม่ไกลจากซางะมากนัก
แผนที่แสดงเขตนครและเมืองต่าง ๆ ในจังหวัดซางะ
     นคร      เมือง
จังหวัดลักเซมเบิร์ก

บทความนี้เกี่ยวกับจังหวัดในประเทศเบลเยียม สำหรับความหมายอื่น ดูที่ ลักเซมเบิร์ก (แก้ความกำกวม)
| จังหวัดลักเซมเบิร์ก Province de Luxembourg (ฝรั่งเศส) |
| --- | --- |
จังหวัด
   ธง ตราอาร์ม

พิกัด:  49°55′N 5°25′E﻿ / ﻿49.92°N 5.42°E﻿ / 49.92; 5.42
ประเทศ:  เบลเยียม
แคว้น:  แคว้นวอลลูน
เมืองหลวง (และเมืองใหญ่สุด): อาร์ลง
การปกครอง
 • ผู้ว่าราชการ: ออลีวีเย ชมิตส์
พื้นที่
 • ทั้งหมด: 4,459 ตร.กม. (1,722 ตร.ไมล์)
ประชากร (1 มกราคม 2019)
 • ทั้งหมด: 284,638 คน
 • ความหนาแน่น: 64 คน/ตร.กม. (170 คน/ตร.ไมล์)
ดัชนีการพัฒนามนุษย์ (2018): 0.886 สูงมาก · อันดับที่ 9
เว็บไซต์: www.province.luxembourg.be
ลักเซมเบิร์ก (อังกฤษ: Luxembourg) หรือ ลุกซ็องบูร์ (ฝรั่งเศส: Luxembourg) เป็นจังหวัดทางใต้ที่สุดของแคว้นวอลลูนและประเทศเบลเยียม โดยทางตะวันตกมีพื้นที่ติดต่อกับจังหวัดนามูร์ ทางเหนือติดต่อกับจังหวัดลีแยฌของประเทศเบลเยียม ทางตะวันออกติดต่อกับประเทศลักเซมเบิร์ก และทางใต้ติดต่อกับจังหวัดอาร์แดน จังหวัดเมิซ และจังหวัดเมอร์เตมอแซลของประเทศฝรั่งเศส
จังหวัดลักเซมเบิร์กมีเมืองหลวงชื่ออาร์ลง ประกอบด้วยเขต 5 เขต ซึ่งแบ่งออกเป็นเทศบาลรวม 44 เทศบาล และมีพื้นที่ 4,459 ตารางกิโลเมตร ซึ่งทำให้ลักเซมเบิร์กเป็นจังหวัดที่มีพื้นที่มากที่สุดในประเทศเบลเยียม
เขตการปกครอง

จังหวัดลักเซมเบิร์กประกอบด้วย 5 เขต (ฝรั่งเศส: arrondissement) ได้แก่ เขตอาร์ลง เขตบัสตอญ เขตมาร์ช็องฟาแมน เขตเนอชาโต และเขตวีร์ตง
เขตอาร์ลง
เขตบัสตอญ
เขตมาร์ช็องฟาแมน
เขตเนอชาโต
เขตวีร์ตง
แบ่งเป็นเขตตุลาการ (ฝรั่งเศส: arrondissement judiciaire) ได้ 3 เขต ได้แก่ เขตตุลาการอาร์ลง เขตตุลาการมาร์ช็องฟาแมน และเขตตุลาการเนอชาโต
เขตตุลาการอาร์ลง
เขตตุลาการมาร์ช็องฟาแมน
เขตตุลาการเนอชาโต
และแบ่งย่อยเป็น 44 เทศบาล (ฝรั่งเศส: commune) ดังแผนที่นี้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดลักเซมเบิร์ก
เว็บไซต์อย่างเป็นทางการของจังหวัดลักเซมเบิร์ก เก็บถาวร 2011-02-16 ที่ เวย์แบ็กแมชชีน (ฝรั่งเศส)
ธงที่เกี่ยวข้องกับจังหวัดลักเซมเบิร์ก (อังกฤษ)
การแบ่งเขตการปกครองของจังหวัดลักเซมเบิร์กในรูปแบบเขตและเขตตุลาการ (ภาษาฝรั่งเศส)
พระสุเมธพุทธเจ้า

| พระสุเมธพุทธเจ้า |
| --- | --- |
สันสกฤต: सुमेध
บาลี: सुमेध
พม่า: သုမေဓဘုရား
เกาหลี: 선혜불
ไทย: พระสุเมธพุทธเจ้า
เวียดนาม: Thiện Tuệ Phật
ข้อมูล
องค์ก่อนหน้า พระปทุมุตตรพุทธเจ้าองค์ถัดไป พระสุชาตพุทธเจ้า
 สถานีย่อยพระพุทธศาสนา
หลังจากศาสนาของพระปทุมุตระพุทธเจ้าล่วงไปได้ 70,000 กัป ล่วงถึงมัณฑกัปหนึ่ง มีพระพุทธเจ้ามาอุบัติ 2 องค์ พระพุทธเจ้าองค์แรกทรงพระนามว่า พระสุเมธพุทธเจ้า
พระประวัติ

พระสุเมธะพุทธเจ้า ประสูติเป็นสุเมธะราชกุมาร ในราชวงศ์กษัตริย์แห่งสุทัสสนะนคร พระราชบิดาทรงพระนามว่าพระเจ้าสุทัตตะ และพระราชมารดาทรงพระนามว่าพระนางสุทัตตาเทวี สุเมธะราชกุมารทรงเกษมสำราญอยู่ 9,000 ปี ในปราสาท 3 หลัง คือ สุจันทนะปราสาท สุกัญจนะปราสาท และสิริวัฒนะปราสาท มีพระมเหสีพระนามว่า สุมนาเทวี และทรงมีสนมนารีแวดล้อมอีก 38,000 นาง วันหนึ่ง สุเมธะราชกุมารทอดพระเนตรเห็นเทวทูตทั้งสี่ คือ คนแก่ คนเจ็บ คนตาย และนักบวช พระองค์จึงมีพระทัยน้อมไปทางบรรพชา เมื่อพระนางสุมนาเทวีประสูติพระโอรส พระนามว่า ปุนัพพสุมิตตะกุมาร จึงได้เสด็จทรงคชยานออกบรรพชา โดยมีผู้ออกบรรพชาตาม 100 โกฏิ สุเมธะราชกุมารทรงบำเพ็ญความเพียรอยู่ในพระราชอุทยานเป็นเวลา 8 เดือน จนถึงวันเพ็ญเดือนวิสาขะ ทรงรับข้าวมธุปายาสจากธิดานกุลเศรษฐี ณ นกุลนิคม และรับหญ้า 8 กำจากสุวัฑฒอาชีวก ปูลาดใต้ต้นมหานีปะ (ต้นกะทุ่ม) เป็นโพธิบัลลังก์ และได้ตรัสรู้เป็นพระพุทธเจ้า พระสุเมธะพุทธเจ้าทรงแสดงปฐมเทศนา แก่สรณอนุชา และสัพพกามีอนุชา พร้อมทั้งพระภิกษุที่บรรพชาตามจำนวน 100 โกฏิ ในราชอุทยานนั้นเอง
ธรรมาภิสมัยในพุทธกาลของพระสุเมธะพุทธเจ้าบังเกิดขึ้น 3 วาระ

วาระที่ 1 แสดงปฐมเทศนา ธรรมาภิสมัยบังเกิดแก่มนุษย์และเทวดา 100,000 โกฏิ
วาระที่ 2 แสดงธรรมแก่ยักษ์กุมภกรรณ ธรรมาภิสมัยบังเกิดแก่มนุษย์และเทวดา 90,000 โกฏิ
วาระที่ 3 แสดงธรรมที่ราชอุทยานสิรินันทะ อุปการีนคร ธรรมาภิสมัยบังเกิดแก่มนุษย์และเทวดา 80,000 โกฏิ
พระสุเมธะพุทธเจ้า ทรงประชุมสาวกสันนิบาต 3 ครั้ง

ครั้งที่ 1 ทรงแสดงปาฏิโมกข์แก่พระสงฆ์สาวก 100 โกฏิ ณ กรุงสทัสสนะ
ครั้งที่ 2 ทรงแสดงปาฏิโมกข์แก่พระสงฆ์สาวก 90 โกฏิ ณ ภูเขาเทวกูฏ ในพิธีกรานกฐิน
ครั้งที่ 3 ทรงแสดงปาฏิโมกข์แก่พระสงฆ์สาวก 80 โกฏิ ที่ประชุมกันคราวพระสุเมธะพุทธเจ้าเสด็จจาริก
พระสุเมธะพุทธเจ้ามีพระสาวกองค์สำคัญ

พระอัครสาวก คือ พระสรณะเถระ และพระสัพพกามะเถระ
พระอัครสาวิกา คือ พระรามาเถรี และพระสุรามาเถรี
พระอุปัฏฐาก คือ พระสาคระ
พระสุเมธะพุทธเจ้ามีพระวรกายสูง 88 ศอก มีพระรัศมีแผ่ไปได้โยชน์หนึ่งโดยรอบ เมื่อพระชนมายุได้ 90,000 ปี จึงปรินิพพาน
ความเกี่ยวข้องกับพระพุทธโคดม

พระสุเมธสัมมาสัมพุทธเจ้า
ในคราวนั้นนิยติโพธิสัตว์ ได้เกิดเป็นมานพหนุ่ม นามว่า  อุตตรมานพ  มีสมบัติมากมายมหาศาลและบริวารจำนาณมากมาย วันหนึ่งได้มีโอกาสพบพระพุทธองค์ ได้สดับพระธรรมเทศนา บังเกิดเลื่อมใสศรัทธา จึงบำเพ็ญทานอันยิ่งใหญ่แก่พระภิกษุสงฆ์อันมีพระพุทธเจ้าเป็นประธาน และภายหลัง จึงสละเพศฆราวาสวิสัย ออกบวชเป็นพระภิกษุในพุทธศาสนา 
ครานั้น พระสุเมธสัมมาสัมพุทธเจ้า ตรัสพุทธพยากรณ์ว่า 
"อุตตรภิกษุนี้ นานไปเบื้องหน้าในอนาคต จักได้ตรัสเป็นพระพุทธเจ้าองค์หนึ่ง ทรงนามว่า พระศรีศากยมุนีโคดมพุทธเจ้า" 
หลังจากนั้นอุตตรภิกษุ ก็ได้เพียรสร้างบารมีต่อไป แล้วเวียนเกิดเวียนตายอยู่หลายชาติ นับได้หนึ่งพุทธันดร
ข้อมูลจากพระไตรปิฎก

สุเมธพุทธวงศ์
| ก่อนหน้า |  | พระสุเมธพุทธเจ้า |  | ถัดไป |
| --- | --- | --- | --- | --- |
| พระปทุมุตรพุทธเจ้า 100,000 ปี |  | พระพุทธเจ้าในอดีต องค์ที่ ๑๔   (90,000 ปี) |  | พระสุชาตพุทธเจ้า (90,000 ปี) |
ดูเพิ่ม

พระพุทธเจ้า
พระพุทธเจ้าในอดีต
| ด ค กพระพุทธเจ้า |
| --- | --- | --- |
| ประเภท |  อนุพุทธะ  ปัจเจกพุทธะ  สัมมาสัมพุทธะ  |  |
| พระพุทธเจ้าในอดีต (ตามคัมภีร์พุทธวงศ์) |  พระตัณหังกรพุทธเจ้า  พระเมธังกรพุทธเจ้า  พระสรณังกรพุทธเจ้า  พระทีปังกรพุทธเจ้า  พระโกณฑัญญพุทธเจ้า  พระมังคลพุทธเจ้า  พระสุมนพุทธเจ้า  พระเรวตพุทธเจ้า  พระโสภิตพุทธเจ้า  พระอโนมทัสสีพุทธเจ้า  พระปทุมพุทธเจ้า  พระนารทพุทธเจ้า  พระปทุมุตรพุทธเจ้า  พระสุเมธพุทธเจ้า  พระสุชาตพุทธเจ้า  พระปิยทัสสีพุทธเจ้า  พระอัตถทัสสีพุทธเจ้า  พระธัมมทัสสีพุทธเจ้า  พระสิทธัตถพุทธเจ้า  พระติสสพุทธเจ้า  พระปุสสพุทธเจ้า  พระวิปัสสีพุทธเจ้า  พระสิขีพุทธเจ้า  พระเวสสภูพุทธเจ้า  พระกกุสันธพุทธเจ้า  พระโกนาคมนพุทธเจ้า  พระกัสสปพุทธเจ้า  |  |
| พระพุทธเจ้าในปัจจุบัน |  พระโคตมพุทธเจ้า  |  |
| พระพุทธเจ้าในอนาคต (ตามคัมภีร์อนาคตวงศ์) |  พระศรีอริยเมตไตรย  พระรามสัมพุทธเจ้า  พระธรรมราชาสัมพุทธเจ้า  พระธรรมสามีสัมพุทธเจ้า  พระนารทสัมพุทธเจ้า  พระรังสีมุนีสัมพุทธเจ้า  พระเทวเทพสัมพุทธเจ้า  พระนรสีหสัมพุทธเจ้า  พระติสสสัมพุทธเจ้า  พระสุมังคลสัมพุทธเจ้า  |  |
| พระธยานิพุทธะตามคติมหายาน |  พระไวโรจนพุทธะ  พระอักโษภยพุทธะ  พระอมิตาภพุทธะ  พระรัตนสัมภวพุทธะ  พระอโมฆสิทธิพุทธะ  |  |
| พระพุทธเจ้าองค์อื่น ๆ ตามคติมหายาน |  อาทิพุทธะ  พระไภษัชยคุรุ  พระสัทธรรมวิทยาตถาคต  พระสหัสประภาราชาศานติสถิตยตตถาคต  พระประภูตรัตนะ  |  |
ฮ่องกง 47

| --- | --- |
สมาชิกของฮ่องกง 47 ถูกพาตัวมายังศาล
ชื่อพื้นเมือง:  香港民主派初選案
วันที่: 6 มกราคม ค.ศ. 2021 (2021-01-06) – 19 พฤศจิกายน ค.ศ. 2024 (2024-11-19)
ที่ตั้ง: ฮ่องกง
เป้าหมาย: ผู้เข้าร่วมการเลือกตั้งสนับสนุนประชาธิปไตยรอบแรก ปี 2020
จับ: 55
ต้องสงสัย: 47
ข้อหา: สมรู้ร่วมคิดที่จะบ่อนทำลายภายใต้กฎหมายความมั่นคงแห่งชาติ
พิจารณาคดี: HCCC69/2022
พิพากษาลงโทษ: ถูกจำคุก 45 คน (31 คน รับสารภาพ) พ้นโทษ 2 คน
โทษ: จำคุก 4 ปี 2 เดือน ถึง 10 ปี
ฮ่องกง 47 เป็นกลุ่มนักเคลื่อนไหวจำนวน 47 คนที่สนับสนุนประชาธิปไตยในฮ่องกง ซึ่งถูกจับกุมและตัดสินความผิดฐานสมรู้ร่วมคิดในคดีบ่อนทำลายชาติภายใต้กฎหมายความมั่นคงแห่งชาติที่ประกาศใช้ในปี 2020
เมื่อวันที่ 6 มกราคม 2021 นักเคลื่อนไหว อดีตสมาชิกรัฐสภา นักกิจกรรมสังคม และนักวิชาการจำนวน 55 คน ถูกจับกุมโดยกรมความมั่นคงแห่งชาติซึ่งเป็นส่วนหนึ่งของตำรวจฮ่องกง การจับกุมนี้เกี่ยวข้องกับการเลือกตั้งขั้นต้นของกลุ่มประชาธิปไตยสำหรับการเลือกตั้งรัฐสภาที่ต่อมาถูกเลื่อนออกไป ในกลุ่มนี้ประกอบด้วยผู้จัดงาน 6 คนและผู้เข้าร่วม 48 คน โดยมี 2 คนที่ถูกควบคุมตัวในเรือนจำ ถือเป็นการปราบปรามกลุ่มที่สนับสนุนประชาธิปไตยครั้งใหญ่ที่สุดนับตั้งแต่การบังคับใช้กฎหมายความมั่นคงแห่งชาติในวันที่ 30 มิถุนายน 2020
ในเวลาเดียวกัน ตำรวจได้ทำการบุกค้นพื้นที่ 72 แห่ง รวมถึงบ้านของโจชัว หว่อง, สำนักงานของหนังสือพิมพ์ แอปเปิลเดลี, สแตนด์นิวส์, อินมีเดียเอชเค และสถานที่นับคะแนนเสียงของสถาบันวิจัยความเห็นสาธารณะฮ่องกง (PORI) นอกจากนี้ยังมีการแช่แข็งเงินทุนกว่า 200,000 ดอลลาร์ฮ่องกงที่เกี่ยวข้องกับการเลือกตั้งครั้งนี้
การจับกุมครั้งนี้ส่งผลกระทบอย่างมากต่อกลุ่มที่สนับสนุนประชาธิปไตยในฮ่องกง รวมถึงกลุ่มสายกลางในฝั่งประชาธิปไตย
ในวันที่ 28 กุมภาพันธ์ สมาชิก 47 คนที่ถูกจับกุมในเดือนมกราคม ถูกตั้งข้อหาอย่างเป็นทางการฐานสมรู้ร่วมคิดบ่อนทำลายภายใต้กฎหมายความมั่นคงแห่งชาติ  ในการปรากฏตัวที่ศาลเมื่อวันที่ 1 มีนาคม มีผู้รวมตัวประท้วงหน้าศาลหลายร้อยคน ท่ามกลางกฎหมายความมั่นคงและการระบาดของโควิด-19
ทนายฝ่ายจำเลยหลายคนแสดงการคัดค้านในศาลต่อการดำเนินคดีที่ล่าช้า ซึ่งตรงกันข้ามกับข้อกล่าวหาที่เร่งรัดอย่างรวดเร็ว นักวิเคราะห์มองว่าข้อกล่าวหาที่ล่าช้า ซึ่งขยายไปถึงคดีความมั่นคงแห่งชาติอื่น ๆ เป็นกลยุทธ์ที่จงใจออกแบบมาเพื่อสร้างความกลัว คดีถูกเลื่อนออกไปหลายครั้ง ในการเลื่อนออกไปในวันที่ 4 มีนาคม 2022 วันพิจารณาคดีครั้งถัดไปถูกกำหนดเป็นวันที่ 28 เมษายน เนื่องจากการแพร่ระบาดของโควิด-19 ซึ่งในวันนั้นจำเลยถูกบอกให้มาปรากฏตัวอีกครั้งในวันที่ 1 ถึง 2 มิถุนายน ทั้งที่ผู้พิพากษาศาลชั้นสูงได้เรียกร้องให้ฝ่ายจัดการศาลชั้นต้นเมื่อไม่กี่วันก่อนหน้านี้ให้พิจารณาคดีโดยเร็ว จำเลยยังถูกจับขังเดี่ยวในบางครั้ง
การตัดสินคดีเริ่มตั้งแต่วันที่ 6 กุมภาพันธ์ถึง 4 ธันวาคม 2023 2 ได้รับการตัดสินพ้นผิดจากคณะผู้พิพากษาในเดือนพฤษภาคม 2024 อีก 14 คนถูกตัดสินมีความผิดจริงนอกจากจำเลยที่เข้าเจรจารับสภารภาพ 31 คน รวมแล้ว 45 คนถูกตัดสินจำคุก 4 ปี 2 เดือนถึง 10 ปี โดย เบนนี ทาย ซึ่งศาลตัดสินว่าเป็นผู้บงการถูกตัดสินจำคุกระยะเวลานานที่สุด
พระธัมมทัสสีพุทธเจ้า

| พระธรรมทัสสีพุทธเจ้า> ข้อมูลทั่วไป |
| --- | --- |
สถานที่ประสูติ: สรณะราชอุทยาน กรุงสรณะ
สถานที่บรรลุธรรม: โคนต้นพิมพิชาละ (ต้นมะกล่ำเครือ)
ตำแหน่ง: พระพุทธเจ้า
ก่อนหน้า: พระอัตถทัสสีพุทธเจ้า
ถัดไป: พระสิทธัตถพุทธเจ้า
สถานที่ปรินิพพาน: พระวิหารเกสาราม กรุงสาลวดี
ฐานะเดิม
พระราชบิดา: พระเจ้าสรณะ
พระราชมารดา: พระนางสุนันทา
วรรณะเดิม: กษัตริย์
 สถานีย่อยพระพุทธศาสนา
เมื่อศาสนาพระอัตถทัสสีพุทธเจ้าอันตรธานไปแล้ว ในวรกัปเดียวกันนั้น พระพุทธเจ้าพระองค์สุดท้ายของกัปนี้ได้อุบัติขึ้น ทรงมีพระนามว่า พระธรรมทัสสีพุทธเจ้า
พระประวัติ

พระธรรมทัสสีพุทธเจ้า ทรงประสูติในราชตระกูลกษัตริย์แห่งกรุงสรณะ ทรงมีพระราชบิดาพระนามว่า พระเจ้าสรณะ พระราชมารดาพระนามว่า พระนางสุนันทาราชเทวี ขณะที่ทรงประสูติกล่าวกันว่า ความ
ไม่ชอบธรรมในการตัดสินคดีขณะนั้นต่างเสื่อมหายไปหมด เหลือไว้เพียงความยุติธรรม พระราชบิดาและพระราชมารดา พระธรรมทัสสีกุมาร
พระธรรมทัสสีกุมาร ทรงเจริญพระชันษาขึ้นตามลำดับ พระองค์ทรงครองปราสาท 3 หลัง ชื่อ อรชะ วิรชะ และสุทัสสนะ มีพระนางวิจิโกฬิราชเทวี เป็นพระอัครมเหสี ทรงมีนางสนมนารีแวดล้อม 220,000 นาง ทรงครองราชสมบัติอยู่ 8,000 ปี
เมื่อพระนางวิจิโกฬิราชเทวี ทรงประสูติพระโอรส  พระนามว่า ปุญญวัฒนกุมาร พระธรรมทัสสีกุมารทรงทอดพระเนตร เทวทูต 4 จึงได้อธิษฐานเสด็จออกบรรพชา ปราสาทสุทัสสนะของพระองค์จึงลอยขึ้นไปกลางอากาศ มีมนุษย์ออกบวชตามเสด็จ 100,000 โกฏิ
พระธรรมทัสสีกุมารทรงบำเพ็ญทุกกรกิริยาอยู่ 7 วัน ได้รับข้าวมธุปายาสที่ พระนางวิจิโกฬิ ถวายและทรงรับหญ้าคา 8 กำ ที่ สิริวัฒนมานพ นำมาถวาย ทรงปูลาดใต้ต้นพระศรีมหาโพธิ์ชื่อ ต้นพิมพิชาละ
ต้นมะกล่ำเครือ เป็นโพธิบัลลังก์ กว้าง 53 ศอก และได้ตรัสรู้พระโพธิญาณเที่นั้น
หลังจากนั้น พระธรรมทัสสีพุทธเจ้า ทรงยั้งอยู่ ณ พระมหาโพธิ์เป็นเวลา 7 สัปดาห์ จึงทรงเสด็จไปที่ ป่าอิสิปตนมฤคทายวัน ที่พระสงฆ์ที่บวชตามพระองค์พำนักอยู่ ทรงประกาศพระธรรมจักร พระภิกษุ 100,000 โกฏิ ได้บรรลุธรรมทั้งหมดในคราวนั้น
ธรรมาภิสมัยในพุทธกาลของพระธรรมทัสสีพุทธเจ้าได้บังเกิดขึ้น 3 วาระ คือ
ครั้งที่ 1 แสดงปฐมเทศนา ณ ป่าอิสิปตนมฤคทายวัน ธรรมาภิสมัยบังเกิดแก่พระภิกษุ 100,000 โกฏิ
ครั้งที่ 2 แสดงธรรมครั้งทรงสั่งสอนสัญชัยฤษีและบริวาร ธรรมาภิสมัยบังเกิดแก่เทวดา 90 โกฏิ
ครั้งที่ 3 แสดงธรรมครั้งท้าวสักกเทวราชพร้อมทั้งบริษัทเข้าเฝ้า ธรรมาภิสมัยบังเกิดแก่สัตว์ 80 โกฏิ
พระสาวกและบุคคลสำคัญ > พระอัครสาวก

ปทุมเถระ
พระปุสสเทวเถระ
พระสาวกและบุคคลสำคัญ > พระอัครสาวิกา

พระเขมาเถรี
พระสัจจนามาเถรี
พระสาวกและบุคคลสำคัญ > พระอุปัฐาก

พระสุเนตตะ
พระสาวกและบุคคลสำคัญ > อัครอุบาสก

สุภัททอุบาสก
กฎิสสหอุบาสก
พระสาวกและบุคคลสำคัญ > อัครอุบาสิกา

สาฬิสาอุบาสิกา
กฬิสสาอุบาสิกา
พระธรรมทัสสีพุทธเจ้า ทรงมีพระวรการสูง 80 ศอก พระรัศมีแผ่ไปหมื่นโลกธาตุ ทรงดับขันธ์ปรินิพพานเมื่อพระชนมายุได้ 100,000 ปี ณ วิหารเกสาราม กรุงสาลวดี พระธาตุของพระองค์บรรจุในเจดีย์ สูง 3 โยชน์ ณ เกสาราม ศาสนาของพระองค์ดำรงค์อยู่ได้ 100,000 ปี จึงอันตรธานสิ้น
ความเกี่ยวข้องกับพระศรีศากยมุนีโคตมพุทธเจ้า

ในยุคของพระธรรมทัสสีพุทธเจ้า พระโพธิสัตว์โคตมะได้เป็น ท้าวสักกเทวราชนามว่า "ท้าวสักกปุรินททะ" ได้บูชาพระพุทธเจ้าธรรมทัสสีด้วยดอกไม้และของหอมจากสวรรค์ และบรรเลงทิพยดนตรีถวายพระพุทธองค์ พระธรรมทัสสีพุทธเจ้าจึงทรงพยากรณ์ว่า
ล่วงไป 1,800 กัป ท้าวสักกปุรินททะ ผู้นี้จักเป็นพระพุทธเจ้า พระนามว่า โคตมะ
ดูเพิ่ม

พระพุทธเจ้า
พระพุทธเจ้าในอดีต
| ก่อนหน้า |  | พระธัมมทัสสีพุทธเจ้า |  | ถัดไป |
| --- | --- | --- | --- | --- |
| พระอัตถทัสสีพุทธเจ้า 100,000 ปี |  | พระพุทธเจ้าในอดีต องค์ที่ ๑๗   (100,000 ปี) |  | พระสิทธัตถพุทธเจ้า (100,000 ปี) |
| ด ค กพระพุทธเจ้า |
| --- | --- | --- |
| ประเภท |  อนุพุทธะ  ปัจเจกพุทธะ  สัมมาสัมพุทธะ  |  |
| พระพุทธเจ้าในอดีต (ตามคัมภีร์พุทธวงศ์) |  พระตัณหังกรพุทธเจ้า  พระเมธังกรพุทธเจ้า  พระสรณังกรพุทธเจ้า  พระทีปังกรพุทธเจ้า  พระโกณฑัญญพุทธเจ้า  พระมังคลพุทธเจ้า  พระสุมนพุทธเจ้า  พระเรวตพุทธเจ้า  พระโสภิตพุทธเจ้า  พระอโนมทัสสีพุทธเจ้า  พระปทุมพุทธเจ้า  พระนารทพุทธเจ้า  พระปทุมุตรพุทธเจ้า  พระสุเมธพุทธเจ้า  พระสุชาตพุทธเจ้า  พระปิยทัสสีพุทธเจ้า  พระอัตถทัสสีพุทธเจ้า  พระธัมมทัสสีพุทธเจ้า  พระสิทธัตถพุทธเจ้า  พระติสสพุทธเจ้า  พระปุสสพุทธเจ้า  พระวิปัสสีพุทธเจ้า  พระสิขีพุทธเจ้า  พระเวสสภูพุทธเจ้า  พระกกุสันธพุทธเจ้า  พระโกนาคมนพุทธเจ้า  พระกัสสปพุทธเจ้า  |  |
| พระพุทธเจ้าในปัจจุบัน |  พระโคตมพุทธเจ้า  |  |
| พระพุทธเจ้าในอนาคต (ตามคัมภีร์อนาคตวงศ์) |  พระศรีอริยเมตไตรย  พระรามสัมพุทธเจ้า  พระธรรมราชาสัมพุทธเจ้า  พระธรรมสามีสัมพุทธเจ้า  พระนารทสัมพุทธเจ้า  พระรังสีมุนีสัมพุทธเจ้า  พระเทวเทพสัมพุทธเจ้า  พระนรสีหสัมพุทธเจ้า  พระติสสสัมพุทธเจ้า  พระสุมังคลสัมพุทธเจ้า  |  |
| พระธยานิพุทธะตามคติมหายาน |  พระไวโรจนพุทธะ  พระอักโษภยพุทธะ  พระอมิตาภพุทธะ  พระรัตนสัมภวพุทธะ  พระอโมฆสิทธิพุทธะ  |  |
| พระพุทธเจ้าองค์อื่น ๆ ตามคติมหายาน |  อาทิพุทธะ  พระไภษัชยคุรุ  พระสัทธรรมวิทยาตถาคต  พระสหัสประภาราชาศานติสถิตยตตถาคต  พระประภูตรัตนะ  |  |
เขื่อนแควน้อยบำรุงแดน
ความสำคัญ

ลุ่มน้ำแควน้อยเป็นลุ่มน้ำสาขาด้านฝั่งซ้ายของลุ่มน้ำน่าน มีต้นน้ำอยู่ในอำเภอชาติตระการ จังหวัดพิษณุโลก พื้นที่ตอนล่างของลุ่มน้ำเป็นพื้นที่เกษตรกรรม และมักประสบกับปัญหาอุทกภัยในฤดูน้ำหลากและขาดแคลนน้ำในช่วงฤดูแล้งเป็นประจำทุกปี ด้วยพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานแนวพระราชดำริเกี่ยวกับการชลประทาน เขื่อนแควน้อย เพื่อให้ราษฎรสามารถทำการเพาะปลูกได้ตลอดทั้งปีอย่างสมบูรณ์ เขื่อนแควน้อยบำรุงแดนจึงมีความสำคัญในแง่ของการบรรเทาปัญหาอุทกภัยและปัญหาการขาดแคลนน้ำในการทำการเกษตรของราษฎรในพื้นที่ลุ่มน้ำแควน้อย และพื้นที่ใกล้เคียง
โครงสร้างและลักษณะ

โครงการเขื่อนแควน้อยบำรุงแดน อันเนื่องมาจากพระราชดำริ จังหวัดพิษณุโลก เป็นอ่างเก็บน้ำเอนกประสงค์ขนาดใหญ่ สามารถกักเก็บน้ำได้สูงสุด 1,080 ล้านลูกบาศก์เมตร ประกอบด้วย 3 เขื่อนติดต่อกัน ไดแก่ เขื่อนปิดช่องเขาต่ำ เป็นเขื่อนดิน สูง 16 เมตร ยาว 640 เมตร เขื่อนแควน้อยบำรุงแดน เป็นเขื่อนทิ้งหินดาดคอนกรีต สูง 75 เมตร ยาว 681 เมตร สร้างปิดกั่นแม่น้ำแควน้อย และเขื่อนสันตะเคียน เป็นเขื่อนทิ้งหินแกนดินเหนียว สร้างปิดกั้นลำห้วยสันตะเคียน สูง 80 เมตร ยาว 1,270 เมตร
ดูเพิ่ม

โครงการอันเนื่องมาจากพระราชดำริ
| ด ค กเขื่อนในประเทศไทย แบ่งตามหน่วยงานรับผิดชอบ |
| --- | --- |
การไฟฟ้าฝ่ายผลิตฯ:  ภูมิพล  สิริกิติ์  ศรีนครินทร์  วชิราลงกรณ  สิรินธร  จุฬาภรณ์  อุบลรัตน์  รัชชประภา  แม่งัดสมบูรณ์ชล  แม่ปิงตอนล่าง  แม่จาง  ห้วยกุ่ม  ปากมูล  บางลาง  ท่าทุ่งนา  แก่งกระจาน 
กรมชลประทาน:  แม่กวงอุดมธารา  สบกาย  กีด  กิ่วคอหมา  กิ่วลม  แจ้ห่ม  แม่ตุ๋ย  แควน้อยบำรุงแดน  นเรศวร  กำแพงเพชร  คลองขลุง  คลองโพธิ์  ทับเสลา  เจ้าพระยา  พระรามหก  ป่าสักชลสิทธิ์  กระเสียว  แม่กลอง  สมอปูน  ขุนด่านปราการชล  นครนายก  พระปรง  บางปะกง  ลำพระยาธาร  พระสทิง  คลองสิยัด  ประแสร์  พลวง  ปราณบุรี  แก่งกรุง  คลองประ  พนม  ลำพูน  คลองนุ่น  สินปุน  จันดี  ลำปัง  บ้านกรงปินัง  บ้านคูระ  สายบุรี  คลองชี  ห้วยยอด  ลำตะคอง  ลำพระเพลิง  ลำมูลบน  ลำแซะ  ลำนางรอง  ลำชีน้อย  น้ำมูล  ห้วยสำราญล่าง  ห้วยละห้า  ลำโดมใหญ่  ลำพังชู  ลำเสียวน้อย  ลำเสียวใหญ่  ลำเดา  น้ำเชิญ  ลำชีบน  ลำชีสอง  หนองละหาน  ลำปาว  ห้วยสายบาตร  น้ำเลย  ห้วยหลวง  ห้วยหลวงตอนล่าง  ห้วยเสนง  หนองหานกุมภวาปี  น้ำอูน  น้ำพุง  ห้วยบางทราย  ราษีไศล  ห้วยตาเกาว์ใหม่ 
กรมพัฒนาพลังงานทดแทนฯ:  คิรีธาร  คลองทุ่งเพล ทุ่งเพล  บ้านพลวง
ซามูเอล เบ็คเค็ทท์

| ซามูเอล เบ็คเค็ทท์ Samuel Beckett |
| --- | --- |
เบ็คเค็ทท์ในปี ค.ศ. 1977
เกิด: 13 เมษายน ค.ศ. 1906 ดับลิน, ไอร์แลนด์
เสียชีวิต: 22 ธันวาคม ค.ศ. 1989 ปารีส, ฝรั่งเศส
สัญชาติ: ชาวไอริช
อาชีพ: นักเขียนนวนิยาย, นักเขียนเรื่องสั้น, นักเขียนบทละคร, นักเขียนบทความ, กวี
ยุคสมัย: นวยุคนิยม (Modernism)
ตำแหน่ง: นักเขียน
รางวัล: รางวัลโนเบลสาขาวรรณกรรม (ค.ศ. 1969)
นักเขียนชาวไอร์แลนด์
ซามูเอล เบ็คเค็ทท์ (อังกฤษ: Samuel Beckett) (13 เมษายน ค.ศ. 1906 - 22 ธันวาคม ค.ศ. 1989) เป็นนักเขียนนวนิยาย, นักเขียนเรื่องสั้น, นักเขียนบทละคร, นักเขียนบทความ และ กวีคนสำคัญชาวไอริช งานของเบ็คเค็ทท์ที่แสดงภาพพจน์อันมืดมนของวัฒนธรรมของมนุษย์ทั้งอย่างเป็นทางการและในทางปรัชญาค่อยกลายมาที่มีลักษณะเป็นงานจุลนิยม (minimalism) มากขึ้นต่อมา
ขณะที่เป็นลูกศิษย์ ผู้ช่วย และเพื่อนของเจมส์ จอยซ์ เบ็คเค็ทท์ถือว่าเป็นหนึ่งในนักเขียนแบบสมัยใหม่นิยมคนสุดท้ายผู้เป็นแรงบันดาลใจให้แก่นักเขียนหลายคนต่อมา และบางครั้งก็ถือว่าเป็นนักเขียนคนแรกของสมัยใหม่นิยมสมัยหลัง (Postmodernism) นอกจากก็ยังถือกันว่าเบ็คเค็ทท์เป็นนักเขียนคนสำคัญคนหนึ่งของลักษณะการเขียนที่มาร์ติน เอสส์ลิน (Martin Esslin) เรียกว่า "ละครแปลกวิสัย" (Theatre of the Absurd) ซึ่งทำให้เบ็คเค็ทท์กลายเป็นนักเขียนผู้มีอิทธิพลมากที่สุดคนหนึ่งของคริสต์ศตวรรษที่ 20
เบ็คเค็ทท์ได้รับรางวัลโนเบลสาขาวรรณกรรม ในปี ค.ศ. 1969 และเสียชีวิตเมื่อวันที่ 22 ธันวาคม ค.ศ. 1989 ด้วยโรคระบบการหายใจ
งานเขียน > บทละคร

| --- | --- |
 สำหรับการแสดงในโรงละคร Eleutheria (คริสต์ทศวรรษ 1940; ตีพิมพ์ ค.ศ. 1995)  Waiting for Godot (ค.ศ. 1952)  Act Without Words I (ค.ศ. 1956)  Act Without Words II (ค.ศ. 1956)  Endgame (ค.ศ. 1957)  Krapp's Last Tape (ค.ศ. 1958)  Rough for Theatre I (ปลายคริสต์ทศวรรษ 1950)  Rough for Theatre II (ปลายคริสต์ทศวรรษ 1950)  Happy Days (ค.ศ. 1960)  Play (ค.ศ. 1963)  Come and Go (ค.ศ. 1965)  Breath (ค.ศ. 1969)  Not I (ค.ศ. 1972)  That Time (ค.ศ. 1975)  Footfalls (ค.ศ. 1975)  A Piece of Monologue (ค.ศ. 1980)  Rockaby (ค.ศ. 1981)  Ohio Impromptu (ค.ศ. 1981)  Catastrophe (ค.ศ. 1982)  What Where (ค.ศ. 1983):  สำหรับวิทยุ All That Fall (ค.ศ. 1956)  From an Abandoned Work (ค.ศ. 1957)  Embers (ค.ศ. 1959)  Rough for Radio I (ค.ศ. 1961)  Rough for Radio II (ค.ศ. 1961)  Words and Music (ค.ศ. 1961)  Cascando (ค.ศ. 1962) สำหรับโทรทัศน์ Eh Joe (ค.ศ. 1965)  Ghost Trio (ค.ศ. 1975)  ... but the clouds ... (ค.ศ. 1976)  Quad I + II (ค.ศ. 1981)  Nacht und Träume (ค.ศ. 1982)  Beckett Directs Beckett (ค.ศ. 1988/92) The San Quentin Drama Workshop เก็บถาวร 2017-05-24 ที่ เวย์แบ็กแมชชีน   Beckett on Film  (ค.ศ. 2002) เสนอโดยเจเรอมี ไอรอนส์ สร้างโดยPBS  ภาพยนตร์ Film (ค.ศ. 1965)